Nina Lykke

Nina Lykke, (s. 1965 Trondheim, Norja) on norjalainen kirjailija ja graafinen suunnittelija. Hän varttui Oslossa ja on valmistunut graafikoksi Den Grafiske Højskolesta Kööpenhaminasta. Hän toimi vuodesta 1989 Oslossa graafisena suunnittelijana, mutta on jäänyt päätoimiseksi kirjailijaksi. Hän kuitenkin suunnittelee edelleen kirjankansia.

Lykke on toista kertaa naimisissa. Hänellä on kaksi aikuista tytärtä.

Lykken ensimmäinen suomennettu romaani Ei, ei ja vielä kerran ei (Nei og atter nei) kertoo naisesta, jonka mies jättää nuoremman vuoksi. Lykken mukaan aiheesta ei ole kirjoitettu vaikka se on arjessa hyvin yleistä. Kirja ei perustu hänen omaan elämäänsä, vaikka hän onkin eronnut.

Palkinnot ja huomionosoitukset 
 2017: Ungdommens kritikerpris
 2014: Bokhandelens forfatterstipend

Teokset 
 Orgien, og andre fortellinger, novelleja. Oktober, 2010
 Oppløsningstendenser, romaani. Forlaget Oktober, 2013
 Nei og atter nei, romaani. Forlaget Oktober, 2016
 Full spredning, romaani. Forlaget Oktober, 2019

Suomennokset
 Ei, ei ja vielä kerran ei (Nei og atter nei) suomentanut Sanna Manninen. Gummerus, 2019 ISBN 978-951-24-1280-8

Lähteet 

Norjalaiset kirjailijat
Vuonna 1965 syntyneet
Elävät henkilöt